Helt av Ukraina

Helt av Ukraina (ukrainsk: Герой України) er en ukrainsk orden. Utmerkelsen ble innstiftet 23. august 1998 av Ukrainas president.Sainty og Heydel-Mankoo 2006, s. 1685–1686. Den som hedres med ærestittelen mottar samtidig ett av to ordenstegn, enten Ordenen den gylne stjerne eller Statsmaktens orden. Æresbevisningen tildeles av Ukrainas president. Den er Ukrainas fremste utmerkelse.

Æresbevisningen Helt av Ukraina har utmerkelsen Helt av Sovjetunionen som forbilde.

Insignier
 Ordenen den gylne stjerne Statsmaktens orden70px|center  70px|center
Den som hedres med æresbevisningen Helt av Ukraina tildeles som synlig tegn enten et ordenstegn bestående av en femtagget stjerne lagt på en eikekrans eller en trefork, merket i Ukrainas riksvåpen, også denne lagt på en eikekrans. Dette er Ordenen den gylne stjerne og Statsmaktens orden. 

Begge ordenstegn er laget av gull og er opphengt i et bånd i fargene blått og gult. Dette er Ukrainas flaggfarger. 

 Tildeling 
Vanligvis tildeles ordenstegnet for Ordenen den gylne stjerne til den som utpekes til Helt av Ukraina på grunnlag av heltedåd, mens Statsmaktens orden gis til dem som blir utnevnt på grunnlag av annen fortjenstfull innsats. I henhold til statuttene som opprettet ærestittelen, kan den aldri trekkes tilbake.

Blant dem som er hedret med æresbevisningen Helt av Ukraina finner vi Ukrainas første president etter selvstendigheten, Leonid Kravtsjuk,«Kravchuk Leonid Makarovych» , Vasyl Stefanyk subkarpatiske nasjonale universitet. popstjernen Sofia Rotaru, fotballspilleren Andrij Sjevtsjenko,«Player Profile – Andriy Shevchenko» ,  CFCnet. bokseren Vitalij Klitsjko«Boxing Champ Klitschko Pulls No Punches In Ukraine's Political Ring», Radio Free Europe–Radio Liberty., stavhopperen Serhij Bubka.«Mr. Sergey Bubka», Ukrainas olympiske komite. og tenorsangeren Anatolij Solovjanenko. Den myrdede journalisten Heorgij Gongadze ble tildelt utmerkelsen posthumt.«President Viktor Yushchenko signs Decree to confer title of Hero of Ukraine on G. Gongadze», nettportal for Ukrainas regjering. 

Noen tildelinger har vært kontroversielle. President Viktor Jusjtsjenko ga i januar 2010 Stepan Bandera, som ledet en fraksjon i Organisasjonen av ukrainske nasjonalister, og Roman Sjukhevitsj, leder for UPA-geriljaen, tittel av Helt av Ukraina. De to ble framstilt som tilhengere av et selvstendig Ukraina som kjempet både mot Tyskland og Sovjetunionen under andre verdenskrig. Polen og Russland fordømte utnevnelsen av Bandera.Katchanovski, Kohut, Nebesio og Yurkevich 2013, s. 214. I en resolusjon om situasjonen i Ukraina fordømte også Europaparlamentet tildelingen av tittelen til Bandera.European Parliament resolution of 25 February 2010 on the situation in Ukraine, Europaparlamentet. Utnevnelsene av Bandera og Sjukhevitsj ble i april 2010 kjent ugyldige av en forvaltningsdomstol i Donetsk i Øst-Ukraina.Katchanovski, Kohut, Nebesio og Yurkevich 2013, s. 215.

 Referanser 

 Kilder 
Katchanovski, Ivan, Zenon E. Kohut, Bohdan Y. Nebesio og Myroslav Yurkevich: Historical Dictionary of Ukraine, 2. utgave, Lanham: Scarecrow Press, 2013
Sainty, Guy Stair og Rafal Heydel-Mankoo: «Ukraine» i World Orders of Knighthood and Merit, andre bind, Buckingham: Burke's Peerage, 2006, s. 1685–1691.

Eksterne lenker
 Государственные награды Украины, Ukrainas president.

Kategori:Ukrainsk samfunn
Kategori:Ordener
Kategori:Utmerkelser etablert i 1998